laion/Wikipedia-Exotic huggingface dataset:
פלמירה קוראה

פלמירה קוראה (בספרדית: Palmira Correa, נולדה ב־12 באוגוסט 1948) היא ציירת נאיבית מוונצואלה. ב-2022 ייצגה את ונצואלה יחד עם עוד 3 אמנים בביאנלה של ונציה. קוראה נולדה ב-1948 בעיר קומנה במדינת סוקרה בוונצואלה. היא ציירת אוטודידקטית העוסקת בציור החל משנות ה-70. היא סובלת מנכות מלידה, המשפיעה על אמנותה. קוראה היא אמנית עממית, הציור העממי הפך לבית שלה, מכאן שם התערוכה בביאנלה ה-59 של ונציה "לה קאסה דה פלמירה". באמנותה היא מתארת, באמצעות פלטה מוארת במיוחד, בצבעים עזים וחזקים, את חיי היומיום של קהילת הילידים במדינתה: ילדים באוטובוס בדרך לבית ספר, סבתא מתנדנדת רוקדת בנעלי בית שלה, אך גם פנטזיה כמו בתולת ים שטופת חמניות. ההיסטוריה של ונצואלה ודמויותיה מתקיימות במקביל בין החיים הדתיים והחיים היומיומיים, כולם מיוצגים תחת תחום גדול של צבע ודמויות אנושיות חושניות, חסרות פרופורציות וכנות בו זמנית. קוראה יוצרת אמנות נאיבית, היא מציירת דמויות מאוד צבעוניות ופשוטות. ביצירתה היא משתמשת בעקרונות כמו חזרה על צורות, ניגודי צבעים ועוד. קוראה ייצגה את ונצואלה בכמה תערוכות בינלאומיות שעליהן זכתה להכרה גדולה, במהלך חייה היא זכתה במספר פרסים, ביניהם: פרס הציור העירוני במרקאי במדינת המחוז ארגואה; הפרס הייחודי לאמנות פופולרית בקלבוסו (אנ') ואזכור הזהב בתחרות הציורים הבינלאומית של טורקיה בשנת 2000. ב־2022 עבודותיה הוצגו בביאנלה ה-59 של ונציה בתערוכה "חלב של חלומות" בביתן ונצואלה של הביאנלה תחת הכותרת "לה קאסה דה פלמירה". סרטון על יצירתה של פלמירה קוראה Susan Lapinski, Mama Mia! Women Artists Win Big at the Venice Biennale, NextTribe, ‏2022-06-08 (באנגלית אמריקאית) Veronica Abreu, The Venice Biennale: Land, country, house, body, shows what we are, ‏13 June, 2022 The 59th Venice Biennale 2nd part – Textile Forum Blog (באנגלית אמריקאית) Venezuela will participate in the 59th Venice Art Biennale, ÚLTIMAS NOTICIAS, ‏15 APRIL 2022 Giardini See on Google Maps, Biennale Arte 2022 | Venezuela (Bolivarian Republic of), La Biennale di Venezia, ‏2022-04-12 (באנגלית) Palmira Correa House Venezuela Pavilion Venice Biennale Art, www.visit-venice-italy.com
פרי רייד

פרי רייד (באנגלית: Free Ride - רכיבה חופשית) הוא סגנון רכיבת אופניים המיועד לשבילים עם מכשולים וקפיצות מאתגרות. את סגנון הפרי רייד משייכים יחד עם סגנון הדאון היל לקטגוריית ספורט אקסטרים תחת ספורט האופניים. לאופני פרי רייד בולמי זעזועים גדולים מאוד ושלדה כבדה יותר מאופני הרים רגילים, מה שמגביל במידה מסוימת את הרב-גוניות בתפקודם. אופניים אופני הרים דאון היל ערך זה הוא קצרמר בנושא ספורט. אתם מוזמנים לתרום לוויקיפדיה ולהרחיב אותו.
אפקט בנג'מין פרנקלין

אפקט בן פרנקלין הוא תופעה פסיכולוגית שמאפשרת יצירת חיבה באמצעות בקשת טובה. אדם שכבר ביצע טובה עבור אדם אחר, סביר יותר שיעשה שוב טובה עבורו, אפילו יותר מאשר מי שיקבל טובה מאותו אדם. הסבר לכך הוא דיסוננס קוגניטיבי: אנשים חושבים שהם עוזרים לאחרים כי הם אוהבים אותם, גם אם הם לא, כי המוח שלהם נאבק לשמור על עקביות הגיונית בין הפעולות והתפיסות שלהם. אפקט בנג'מין פרנקלין, במילים אחרות, הוא תוצאה של תפיסת העצמי של האדם המותקף. כל אדם מפתח פרסונה, והפרסונה הזו נמשכת מכיוון שחוסר עקביות בנרטיב האישי של האדם נכתב מחדש, מודפס ומתפרש לא נכון. בנג'מין פרנקלין, שעל שמו קרוי האפקט, ציטט באוטוביוגרפיה שלו את מה שהוא תיאר כ"old maxim": "מי שעשה לך פעם טובה יהיה מוכן יותר לעשות לך אחת נוספת, מאשר מי שאתה בעצמך עשית לו טובה. באוטוביוגרפיה שלו, פרנקלין מסביר כיצד התמודד עם האיבה של מחוקק מתחרה כאשר כיהן בבית המחוקקים של פנסילבניה במאה ה-18: ”לאחר ששמעתי שיש בספרייתו ספר מסוים מאוד נדיר ומעניין, כתבתי לו פתק, הבעתי את רצוני לעיין בספר הזה, וביקשתי שיעשה לי טובה וישאיל לי אותו לכמה ימים. הוא שלח אותו מיד, ואני החזרתי אותו תוך כשבוע עם פתק נוסף, המביע בתוקף את תחושת הכרת התודה שלי על הטובה. כשנפגשנו בפעם הבאה בבית, הוא דיבר איתי (מה שלא עשה מעולם), ובנימוס רב; והוא תמיד גילה נכונות לשרת אותי בכל הזדמנויות, כך שהפכנו לחברים גדולים, והחברות שלנו נמשכה עד יום מותו”. כלומר, לא רק שאותו יריב שלח לפרנקלין את מבוקשו, אלא אף החל לחבב אותו, לדבר עמו במקום להתעלם ממנו, ואף הציע לו עזרה נוספת. בשנת 1969 בדקו החוקרים ג'ון ג'קר ודייוויד לנדי את אמיתותו של האפקט על שמו של בן פרנקלין. הצמד ביצע ניסוי חברתי כלשהו תמורת סכום כספי. בסוף הניסוי, ולאחר ששילמו לכולם, הודיעו למשתתפים שהכספים יצאו מכיסם האישי וכעת אזל הכסף. בשל כך הם מבקשים, ממי שמסכים, את הכסף בחזרה. ג'קר ולנדי מצאו כי כל הנבדקים החזירו את הכסף ואף נטו לחבב ולהעריך יותר את החוקרים. כלומר, הם אהבו יותר את אותם אנשים שביקשו מהם כסף, מאשר כשהם נתנו להם כסף. בשנת 2015 נערך מחקר בארצות הברית וביפן אשר מצא שכשנותנים לנבדקים לפתור חידת היגיון, וכשממשתף אחד מבקש עזרה ממשתף אחר, הנבדקים נטו לאהוב יותר את מי שביקש מהם עזרה. המחקר מעניק לתופעה כמה הסברים אפשריים, המרכזי שבהם מתבסס על דיסוננס קוגניטיבי. ההסבר הרציונלי לעשיית טובה לאדם אחר הוא רגשי: סימן לחיבה. הקשר בין תחושות, רגשות ומחשבות, לבין המעשים. אדם לא פועל רק בהתאם אליהם, אלא גם בכיוון ההפוך, הפעולות עצמן משפיעות על התחושות, הרגשות והמחשבות. בנוסף להסבר זה, ניתנו עוד כמה הסברים. למשל, הנחה רווחת שהמבקש טובה אוחז בהשקפה שבני אדם אמורים לעזור אחד לשני. לכן גם הוא נכון לסייע לאחר, מה שהופך אותו לאדם טוב, ולכן ראוי לחבב אותו לעזור לו. אפשרות אחרת, היא שבעצם בקשת הטובה ממישהו אחר, גורמת לו להרגיש טוב יותר כאדם, ומחזקת אצלו תחושה חיובית של כוח ויכולת, ולכן הוא יחבב את המבקש. יאיר בן דוד, עשו לי טובה, אל תחששו לבקש טובות, באתר הארץ, 27 ביולי 2021 סמדר כהן-טרקל, אפקט בנג'מין פרנקלין: איך בקשת טובה תגרום לאנשים לחבב אתכם יותר?, באתר ynet, 25 בנובמבר 2022 אפקט בן פרנקלין - איך לגרום לאנשים לחבב אותך? - אגוגו מגזין בריאות, באתר אגוגו מגזין בריאות, ‏2 באוגוסט 2022 McRaney, David (2011-10-05). "The Benjamin Franklin Effect". You Are Not So Smart. You Are Not So Smart. נבדק ב-15 בדצמבר 2016. {{cite web}}: (עזרה) מתוך האוטוביוגרפיה של בנג'מין פרנקלין, עמוד 48
אולטרה סאונד

אוּלְטְרָה סָאוּנְד (בעברית: על-שמע; באנגלית: "Ultra sound" או בראשי תיבות, "US") הוא קול בתדירות גבוהה מזו שאדם יכול לשמוע (תחום השמע של האדם הוא מ-20 הרץ עד 20 קילוהרץ כאשר תחום התדרים העליון נפגע במהלך השנים - ילדים שומעים תדרים שמבוגרים כבר אינם שומעים). כמה בעלי-חיים, כגון כלבים, דולפינים ועטלפים, יכולים לשמוע תדירויות גבוהות יותר מהאדם, ולפיכך ביכולתם לשמוע אולטרה סאונד (בתדירויות מסוימות). ערך מורחב – בדיקת אולטרה סאונד רפואית בדיקת אולטרה סאונד משמשת לדימות של שרירים ורקמות רכות, והיא שימושית ברפואה לסריקת איברים. סורקי אולטרה סאונד טיפוסיים פועלים בתדירויות של 2 עד 10 מגהרץ. תדרים נמוכים מאוד, בתדירויות של 0.25 עד 3 מגהרץ מתאימים לטיפולים להפחתת דלקות, ריכוך רקמות גוף רכות, והפחתת כאב בשרירים (בפיזיותרפיה למשל). גלי אולטרה סאונד חזקים משמשים גם לטיפולים כגון ריסוק אבנים בכליות וטיפול בגידולים. אולטרה סאונד מונחה MRI היא שיטה בה ניתן לטפל במיומות ברחם ובהפרעות תנועה כגון רעד ראשוני ומחלת פרקינסון. אולטרה סאונד משמש גם למכשירי ניקוי, הפועלים בדרך-כלל בתדירויות של 20 עד 40 קילוהרץ. מכשירים אלה שימושיים לניקוי תכשיטים, עדשות ורכיבים אופטיים אחרים, שעוני יד, מכשירים לרפואת שיניים, מכשירי ניתוח, ורכיבים תעשייתיים. במעבדות ביולוגיה נקראים מכישירים אלו סוניקטורים. בדיקת אולטרה סאונד להיריון מדיה וקבצים בנושא אולטרה סאונד בוויקישיתוף אולטרסוניקה, דף שער בספרייה הלאומית
מקור חיים (אבן גבירול)

מקור חיים הוא ספר פילוסופי של שלמה אבן גבירול המבסס את התפיסה הנאופלטונית המטאפיזית. הספר נקרא על שם הפסוק בספר תהלים (תהלים לו, י); כִּֽי־עִ֭מְּךָ מְק֣וֹר חַיִּ֑ים בְּ֝אוֹרְךָ֗ נִרְאֶה־אֽוֹר. הספר עוסק בחלוקה בין חומר וצורה, ובנקודות מסוימות הוא חולק על אריסטו. על פי הספר, בכל הבריאה ישנו חומר משותף שהצורה מחלקת; אף לשכלים הנבדלים יש חומר וצורה. עד לחומר הקדמון הנושא את הצורה, החומר הוא הפוטנציאל והצורה היא הדינמיקה. אבן גבירול מבסס את המיצוע של שכל-נפש-טבע. הוא מקבל את יצירת יש מאין, ואותו "יש" הוא ממוצע בין סופיות בזמן לבין אינסופיות. הרצון עומד בין הבורא לבין הנברא. הספר הוא ספר פילוסופי טהור ואיננו מסתמך על המקורות היהודיים. השם היחיד המוזכר בספר הוא אפלטון. הוא הספר הפילוסופי היחיד של יהודי מימי הביניים שאיננו עוסק בפילוסופיה דתית. הספר זוהה כבעל גישה פנאנתאיזם-יהודית-נאופלטונית ואולי בגלל זה (הגישה הנאופלטונית בלשון פילוסופית)[דרוש מקור] הוא כמעט ולא נלמד בקרב היהודים. עם זאת, שם טוב בן יוסף אבן פלקירה הכין לו קיצור בעברית והספר הוזכר גם במאות שלאחר מכן. בקרב הערבים לא נודע הספר, אך הוא נלמד רבות בקרב הסכולסטיקה הנוצרית והשפיע רבות על מלומדים נוצריים. הספר תורגם מערבית לספרדית על ידי יוחנן מסביליה(אנ') בהוראתו של ההגמון ריימונד מטולדו(אנ'), ומספרדית ללטינית על ידי דומיניקוס גונדיסלינוס(אנ'). ג'ון דנס סקוטוס וווילהם מאוברן הביאו את הספר כהוכחה לאמיתות הנצרות. לאורך השנים הספר השתמר בלטינית בלבד, בקרב הכנסייה. באמצע המאה ה-19 הוכיח החוקר שלמה מונק, שהספר נכתב בידי אבן גבירול, ועורר סנסציה. בשנת 1926 יצא הספר לאור בעברית, בתרגום של יעקב בלובשטיין, עריכה של אברהם צפרוני, הקדמה של יוסף קלוזנר ועם התקציר של שם טוב בן יוסף אבן פלקירה, בהוצאת הספרייה הפילוסופית של יהודה יונוביץ. בשנת 1950 הוצא הספר משנת 1926 במהדורה נוספת, בהוצאת מחברות לספרות. מקור חיים, ד"ר יעקב בלובשטיין תרגם בפעם הראשונה מרומית, ערך: ד"ר אברהם צפרוני, ירושלים: י’ יונוביץ, ה'תרפ"ו, 1926, באתר היברובוקס מקור חיים, ד״ר יעקב בלובשטיין תרגם בפעם הראשונה מרומית, ערך: ד״ר אברהם צפרוני, הוצאת מחברות לספרות, בסיוע מוסד הרב קוק, תל אביב, תש"י / 1950, באתר היברובוקס מקור חיים, באתר OCLC (באנגלית) אליעזר דודוביץ': 'מקור חיים' והמסורת הפילוסופית היהודית: משנתו הפילוסופית של ר' שלמה אבן גבירול לאור הגותם של ר' סעדיה גאון ור' יצחק הישראלי - בחינה השוואתית, עבודת דוקטורט, אוניברסיטת בן-גוריון בנגב, באר-שבע 2019. הקדמתו של יוסף קלוזנר ל-מקור חיים, הוצאת י’ יונוביץ, ה'תרפ"ו, 1926, באתר היברובוקס, עמ' מו ד"ר יוסף קלוזנר, מבוא, פרק ו, מבוא לספר מקור חיים, ירושלים, 1926, עמ' נ ביבליאוגרפיה, העולם, 13 באוגוסט 1926
רוטב מרינרה

רוטב מרינרה (באיטלקית: Alla marinara) הוא רוטב עגבניות העשוי, בנוסף לבסיס שהוא עגבניות, בדרך כלל משום, עשבי תיבול ובצל. גרסאות שונות מכילות צלפים, זיתים, תבלינים ושפריץ יין. הרוטב נמצא בשימוש רחב במטבח האיטלקי-אמריקאי, הוא ידוע בשם אלה מרינרה באיטליה, פירוש המילה מרינרה באיטלקית הוא 'מַלָּח'. באיטליה הוא מוכן בדרך כלל מעגבניות, בזיליקום ואורגנו, אך לפעמים גם זיתים, צלפים ואנשובי מומלח. הוא משמש כרוטב לספגטי וורמיצ'לי, אבל גם לבשר או דגים. מנה זו מבולבלת לעיתים עם המנה 'ספגטי מרינרה', מנה פופולרית באוסטרליה, ניו זילנד, ספרד ודרום אפריקה, שבה מערבבים רוטב על בסיס עגבניות עם פירות ים טריים. באיטליה, רוטב פסטה הכולל פירות ים נקרא בדרך כלל אלה פסקטורה (alla pescatora). קיימות מספר תיאוריות עממיות לגבי מקורו של רוטב זה. על פי גרסה אחת, טבחים בספינות נפוליטניות שחזרו מאמריקה המציאו את רוטב המרינרה באמצע המאה ה-16 לאחר שהספרדים ייבאו את העגבנייה לאירופה. לפי תיאוריה אחרת זהו רוטב שהכינו נשותיהם של מלאחים נפוליטניים עם שובם מהים. אולם מבחינה היסטורית, ספר הבישול האיטלקי הראשון שכלל רוטב עגבניות, Lo Scalco alla Moderna ('הדייל המודרני'), נכתב על ידי השף האיטלקי אנטוניו לטיני ופורסם בשני כרכים ב-1692 וב-1694. לטיני שירת בתפקיד דייל השר הראשון של המשנה למלך הספרדי של נאפולי. רוטב עגבניות מוקדם זה דומה יותר לסלסת עגבניות מודרנית. רוטב דומה לרוטב המרינרה האיטלקי-אמריקאי ידוע באזורים מסוימים במרכז איטליה בשם "סוגו פינטו", שפירושו המילולי "רוטב מזויף" (מכיוון שאינו מכיל בשר). מדיה וקבצים בנושא רוטב מרינרה בוויקישיתוף "Definition of marinara sauce on the Oxford Dictionary website". אורכב מ-המקור ב-14 בדצמבר 2013. נבדק ב-2013-12-10. {{cite web}}: (עזרה) "Definition of marinara sauce on the Your Dictionary website". Yourdictionary.com. 2013-04-17. נבדק ב-2013-05-03. De Laurentiis, Giada. "Marinara Sauce". foodnetwork.com. ארכיון מ-2017-05-31. נבדק ב-2013-05-03. Batali, Mario (2007-10-05). "Mario Unclogged: Marinara Sauce Recipe". Serious Eats. ארכיון מ-2007-10-11. נבדק ב-2013-05-03. "Ten "Italian" Foods You Won't Find in Italy". 4 במרץ 2013. נבדק ב-22 במאי 2018. {{cite web}}: (עזרה) Marco Guarnaschelli Gotti (2007). Università degli Studi di Scienze Gastronomiche (ed.). Grande enciclopedia illustrata della gastronomia [Great Illustrated Encyclopedia of Gastronomy] (באיטלקית). Milan: Mondadori. ISBN 978-88-04-56749-3. "Recipe for Marinara from an Australian website". בינואר 2010. נבדק ב-2017-05-15. {{cite web}}: (עזרה) "Info on the origin of marinara sauce on the Italian Chef website". Italianchef.com. 2013-04-24. נבדק ב-2013-05-03. Elizabeth David, Italian Food (1954, 1999), p 319, and John Dickie, Delizia! The Epic History of the Italians and Their Food, 2008, p. 162. Alan Davidson, "Europeans' Wary Encounter with Tomatoes, Potatoes, and Other New World Foods" in Chilies to Chocolate: Food the Americas Gave the World, (University of Arizona Press) 1992. Olver, Lynne. "Origins of Italian tomato sauce". The Food Timeline. נבדק ב-3 באפריל 2011. {{cite web}}: (עזרה) Paolo Petroni (1985). Il libro della vera cucina fiorentina [The Book of True Florentine Cuisine] (באיטלקית) (13 ed.). Florence: Bonechi. p. 41. ISBN 88-7009-023-X.
פלסקביצה

פלסקביצה (בסרבית: Пљескавица) הוא מאכל המכיל קציצת בשר מתובלת שעשויה לרוב מתערובת של בשר חזיר, בקר וכבש טחונים. זהו אחד המאכלים הלאומיים של סרביה והוא פופולרי מאוד במדינות הבלקן השכנות ובמדינות יוגוסלביה לשעבר: בוסניה והרצגובינה, קרואטיה ומונטנגרו. זוהי מנה עיקרית המוגשת עם בצל, קאימק (שמנת חלב), איוואר (קונדימנט פלפלים) ואורנבס (סלט גבינה חריף), או על צלחת עם תוספות, או עם לפינז'ה (לחם שטוח, כסוג של המבורגר). פלסקביצה צברה פופולריות במקומות אחרים באירופה והיא מוגשת במסעדות מזון מהיר המגישות אוכל בלקני בגרמניה, שוודיה ואוסטריה. באזורים שונים בחבל הבלקן הרכב הקציצה משתנה בהתאם למטבח המקומי, בבוסניה והרצגובינה למשל הקציצה עשויה לרוב מבשר בקר בלבד, זאת עקב האוכלוסייה המוסלמית במדינה שאינה אוכלת חזיר. עם זאת, בקרואטיה הרכב הקציצה מכיל לרוב תערובת של חזיר, בקר וכבש. קיימות מספר גרסאות מקומיות למאכל: פלסקביצה לסקובאץ (Leskovačka pljeskavica) – קציצה חריפה מאוד עם בצל. מאז 2008 השם "Leskovac pljeskavica" הוא מונח מוגן משפטית עבור פלסקביצה ממחוז יאבלניצה שבסרביה. פלסקביצה שר (Šarska pljeskavica) – ממולאת בגבינת קשקבל. פלסקביצה היידוק (Hajdučka pljeskavica) – עשויה מתערובת בשר בקר ובשר חזיר מעושן. פלסקביצה וראניה (Vranjska pljeskavica) – עשויה מבשר חזיר בלבד. פלסקביצה בסגנון מוסטאר (Pljeskavica à la Mostar) – הקציצה ממולאת בגבינת פטה ומוגשת עם בצל מטוגן. המבורגר מדיה וקבצים בנושא פלסקביצה בוויקישיתוף "Брендирана лесковачка пљескавица" [Branded Leskovac burger]. PTC (בסרבית). 4 בספטמבר 2008. {{cite web}}: (עזרה)
STS-77

STS-77 הייתה משימתה ה-11 של מעבורת החלל אנדוור. המשימה שוגרה ב-19 במאי 1996 מכן שיגור LC-39B ממרכז החלל קנדי ונחתה ב-29 במאי 1996 במרכז החלל קנדי. במהלך המשימה הצוות ביצע ניסויים שונים בעזרת מודול "ספייסהאב", החל להפעיל אנטנה חדשה מסוג IAE ובדק מערכת ניווט חדשה. מפקד המשימה - ארצות הברית ג'ון קספר (הטיסה הרביעית) טייס - ארצות הברית קרטיס בראון (הטיסה השלישית) מומחה משימה 1 - ארצות הברית אנדרו טומס (הטיסה הראשונה) מומחה משימה 2 - ארצות הברית דניאל בורש (הטיסה השלישית) מומחה משימה 3 - ארצות הברית מריו רונקו (הטיסה השלישית) מומחה משימה 4 - קנדה מארק גרנאו (הטיסה השנייה) המעבורת שוגרה בהצלחה ב-19 במאי 1996 מכן שיגור 39B במרכז החלל קנדי. המשימה המרכזית הייתה ביצוע ניסויי חוסר כבידה תוך שימוש במערכת SPACEHAB שכלל ניסויים שבוצעו בהזמנת גופים פרטיים. בנוסף לכך שוחרר למסלול לוויין Spartan-207 שכלל אנטנה מסוג חדש. לאחר סיום המשימה אנטנה התקפלה ולוויין חזר לתא המטען של המעבורת. בנוסף לכך בוצעו ניסויים בתחום מערכת ניווט לוויינית וביוטכנולוגיה. המעבורת נחתה ב-29 במאי במסלול נחיתה מס' 33 במרכז החלל קנדי. מדיה וקבצים בנושא STS-77 בוויקישיתוף סיכום המשימה באתר נאס"א תיאור המשימה דיווח לעיתונות סרטון על המשימה
ויקיפדיה הברטונית

ויקיפדיה הברטונית (בברטונית: Wikipedia e brezhoneg) היא הגרסה בשפה הברטונית של ויקיפדיה, המנוהלת על ידי קרן ויקימדיה. נכון ל-25 בדצמבר 2022 היא מונה 76,503 ערכים, וממוקמת במקום ה-81 בדירוג הוויקיפדיות לפי מספר הערכים. ויקיפדיה הברטונית הוקמה ביוני 2004. באוגוסט 2008 היו בה למעלה מ-20,000 ערכים, מה שהפך אותה לוויקיפדיה ה-56 בגודלה לפי מספר הערכים. היא הגיעה ל-30,000 ערכים ב-25 באוקטובר 2009, למקום ה-51 מתוך 250 מהדורות הוויקיפדיה, מה שהיה גם מיקום השיא שלה. ביולי 2014, האנציקלופדיה הגיעה ל-50,000 ערכים, והפכה לוויקיפדיה ה-71 בגודלה לפי מספר הערכים. ב-1 בינואר 2017 היו לה קצת מעל 60,000 ערכים, מה שהופך אותה לוויקיפדיה ה-73 בגודלה לפי מספר הערכים. זוהי גם המהדורה השנייה בגודלה של ויקיפדיה בשפה קלטית, אחרי ויקיפדיה הוולשית אך לפני ויקיפדיה האירית (אף על פי שלשפה זו יש הרבה יותר דוברים). נכון ל-25 בדצמבר 2022, בוויקיפדיה הברטונית 95 משתמשים פעילים ומתוכם 6 מפעילי מערכת. הערכים כתובים בניב הפאורונבני. חלק מתלמידי רשת בתי הספר דיוואן המלמדת בשפה הברטונית תרמו בהקמת מועדוני ויקיפדים. מבין הוויקיפדים העורכים באתר נמנים מורים, תלמידים, סטודנטים וצוות חינוכי. ויקיפדיה הוולשית ויקיפדיה האירית אתר האינטרנט הרשמי של ויקיפדיה הברטונית (בברטונית) רשימת ויקיפדיות, באתר Wikimedia meta-wiki הסודות של ויקיפדיה הברטונית, באתר web.archive.org, ‏3 באפריל 2016 ויקיפדיה בשפה הברטונית מגיעה ל-30,000 ערכים, באתר web.archive.org, ‏22 במרץ 2016 גילוי נאות: ערך זה מזכיר את קרן ויקימדיה או את אחד המיזמים שלה. ויקיפדיה היא מיזם של קרן ויקימדיה.
2025 בישראל

2025 בישראל היא השנה בה מדינת ישראל תציין 77 שנים להקמתה. פתיחת שני קווי רכבת ישראל: מסילת ראש העין - אריאל ומסילת ראשון לציון – מודיעין. פתיחה של הרכבת הקלה חיפה–נצרת סיום השלב הראשון בתוכנית "אגן איילון 2025" להנגשה לציבור של תחנות רכבת ישראל והרכבת הקלה בתל אביב-יפו. תאריך משוער לסיום העבודות על מיזם נתיבים מהירים בגוש דן. עד 31 בדצמבר 2025, תיסגרנה רשתות דור 2 ודור 3 בכל חברות הסלולר בישראל ויתאפשר שימוש אך ורק במכשירים התומכים בדור 4 ומעלה תוכנית הטלוויזיה 2025, בהפקת ערוץ קשת 12, נקראת על שם שנה זו. ענת דניאלי, תל אביב רוצה אירופה: לקחת רכבת בלי להזיע, באתר כלכליסט, 23 באוגוסט 2018 ניר בן זקן, פרוייקט הנתיבים המהירים: העבודות יחלו בשבוע הבא, באתר ynet, 3 ביולי 2019 מידע בנושא סגירת רשתות דור 2 ו 3, באתר פלאפון תקשורת
קוס (פירושונים)

האם התכוונתם ל... קוס – אי יווני מפרץ קוס – מפרץ בים האגאי קוס (אל) – האל הלאומי של האדומים ספ קוס – רוכב אופני כביש אמריקני כוס קווס
מונטאן ד'ארג'נט

מונטאן ד'ארג'נט (בצרפתית: Montagne d'Argent) או מונטה פראטה (Monte Prata; באופן מילולי: הר הכסף) היא גבעה בצפון מזרח גיאנה הצרפתית, ליד פוינט בהאג (אנ'), על שפך נהר אויאפוק (אנ'). בשנת 1998, הגבעה הוכרזה כמוגנת על ידי Conservatoire du littoral, מכיוון שהתגלו בו 22 פטרוגליפים . הגבעה מתנשאת לגובה של 132 מטרים (433 רגל). בשנת 1852, הוקמה בגבעה מושבת עונשין על מטע קפה לשעבר, והייתה מושבת העונשין החקלאית הראשונה. המושבה נסגרה לבסוף ב-1910, והייתה כישלון כלכלי, מפני שאסירים רבים בה מתו או חלו. מדיה וקבצים בנושא מונטאן ד'ארג'נט בוויקישיתוף "MONTAGNE D'ARGENT - Conservatoire du littoral". Conservatoire du littoral (בצרפתית). נבדק ב-5 ביוני 2020. {{cite web}}: (עזרה) "Carte IGN classique". Geoportail (בצרפתית). נבדק ב-26 במרץ 2021. {{cite web}}: (עזרה) "« Le bagne de la mort ». Culture du café et situation sanitaire au pénitencier agricole de la Montagne d'Argent (Guyane française) de 1852 à 1910". Academia.edu (בצרפתית). נבדק ב-5 ביוני 2020. {{cite web}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מונטאן ד'ארג'נט".
מורילו סרקיירה

מורילו סרקיירה פאים (בפורטוגזית: Murilo Cerqueira Paim; נולד ב-27 במרץ 1997 בסאו גונסאלו דוס קמפוס שבברזיל) הוא כדורגלן ברזילאי המשחק בעמדת הבלם בקבוצת פלמיירס מליגת העל הברזילאית. סרקיירה גדל במחלקת הנוער של קרוזיירו. הוא ערך 34 הופעות ליגה במדי הקבוצה הבוגרת של המועדון במסגרת ליגת העל הברזילאית. ב-18 ביוני 2019 חתם סרקיירה על חוזה לחמש שנים בלוקומוטיב מוסקבה מליגת העל הרוסית. בסך הכל ערך 52 הופעות ליגה במדי המועדון, בהן הבקיע ארבעה שערים. ב-12 בינואר 2022 חתם על חוזה לחמש שנים בפלמיירס מליגת העל הברזילאית. מדיה וקבצים בנושא מורילו סרקיירה בוויקישיתוף מורילו סרקיירה, ברשת החברתית אינסטגרם מורילו סרקיירה, באתר Transfermarkt מורילו סרקיירה, באתר Soccerway מורילו סרקיירה, באתר WorldFootball.net מורילו סרקיירה, באתר FootballDatabase.eu Серкейра Мурило – в "Локо"! באתר הרשמי של לוקומוטיב מוסקבה, 18 ביוני 2019 (ברוסית) Palmeiras contrata zagueiro Murilo, campeão pelo Lokomotiv באתר הרשמי של פלמיירס, 12 בינואר 2022 (בפורטוגזית)
נחל שפן

נחל שפן הוא נחל אכזב במדבר יהודה אשר אורכו כ־16 קילומטרים. מוצא הנחל ממוקם בגובה של כ־585 מטרים מעל פני הים, כקילומטר מדרום־מזרח לכפר הפלסטיני ח'רבת אל־מג'אז השייך לגוש מסאפר יטא בדרום יהודה ושומרון. הנחל זורם מזרחה לאורך הקו הירוק ולאחר מכן פונה לדרום־מזרח ובהמשך דרומה עד שנשפך, בגובה של כ־85 מטרים מעל פני הים, לנחל צאלים (הנשפך אל ים המלח). ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
You.com

You.com הוא מנוע חיפוש המשלב תוצאות חיפוש באינטרנט באמצעות קטגוריות של אתרים ובינה מלאכותית, זאת בניגוד למנוע חיפוש מסורתי שמציג רק רשימה של קישורים. מנוע החיפוש הוקם על ידי עובדי סיילספורס לשעבר ופתח את גרסת הבטא הפומבית שלו ב-9 בנובמבר 2021. אחד ממייסדיו, ריצ'רד סוכר, הצהיר שהוא רוצה מנוע חיפוש עם איזון של פרטיות והתאמה אישית. האתר נוסד בשנת 2020 על ידי שני עובדים לשעבר של חברת סיילספורס, בריאן מקאן וריצ'רד סוכר. לאחר ההכרזה על פתיחת הבטא הציבורית ב-2021, הוא גייס עוד 20 מיליון דולר ממרק בניוף, מייסד סיילספורס. במרץ 2022 השיקה החברה את YouWrite, מחולל טקסט על בסיס GPT-3 לכתיבת הודעות דואר אלקטרוני ומסמכים נוספים. מנוע החיפוש מציג תוצאות חיפוש ממוינות לפי אתרים ספציפיים, למשל, Reddit . ניתן למיין את הקטגוריות הללו לפי המשתמש. עבור תוצאות כלליות באינטרנט, הוא משתמש בתוצאות של Microsoft Bing. You.com מציעה שני מצבים: מצב אישי ומצב פרטי שנועד להיות יותר חסוי. בניגוד למצב האישי, במצב פרטי You.com לא מאחסנת חיפושים של משתמשים, לא חולקת כתובות IP עם שותפי You.com, או אוספת כל מידע על החיפוש. You.com בעת השקתו קיבל ביקורות חיוביות, כאשר הנקודה המרכזית בביקורות החיוביות הוא האופן שבו המנוע מארגן את המידע, שתואר כ"מכריע" על ידי The Verge. אתר האינטרנט הרשמי של You.com You.com, הבלוג הרשמי Sam Rutherford, You.com Launches in Beta As a Privacy-Focused Search Alternative to Google, Gizmodo, ‏2 באוקטובר 2021 Adi Robertson, You.com wants to remake the search engine, The Verge, ‏2 באוקטובר 2021 Search Engine You.com Launches Public Beta, Looks to Take on Google, Cheddar, ‏4 באוקטובר 2021 Miller, Ron (2020-12-08). "Former Salesforce chief scientist announces new search engine to take on Google". TechCrunch (באנגלית אמריקאית). נבדק ב-2022-04-19. Kyle Wiggers, AI-driven search engine You.com takes on Google with $20M, VentureBeat, ‏2 באוקטובר 2021 Jain, Osheen (2022-03-17). "You.com launches YouWrite, an AI-powered writing tool powered by OpenAI". Analytics Drift. נבדק ב-2022-04-13. Wiggers, Kyle (2022-03-15). "You.com launches an AI-powered writing tool powered by OpenAI". VentureBeat. נבדק ב-2022-04-13. Kelly, Heather (2021-11-09). "You, another new search engine, hopes privacy can help it take on Google". The Washington Post. ISSN 0190-8286. נבדק ב-2022-03-21. Shankland, Stephen. "You.com search challenges Google with a new look and private mode". CNET. נבדק ב-2022-04-13. Smith, Autumn (2021-12-01). "What Is You.com and How Is It Different to Other Search Engines?". MUO (באנגלית אמריקאית). נבדק ב-2022-04-11. "How does You.com compare to other search engines?". You.com.{{cite web}}: תחזוקה - ציטוט: url-status (link)
Marry Me

האם התכוונתם ל... "Marry Me" – שיר של טריין משנת 2010 (אנ'). "Marry Me" – שיר של קריסטה סיגפרידס משנת 2013. "Marry Me" – שיר של ג'ניפר לופז ומאלומה משנת 2022. Marry Me – פסקול של ג'ניפר לופז ומאלומה משנת 2022.
נחל אחדיר

נחל אחדיר הוא נחל אכזב בהר הנגב הצפוני. אורכו כ־7.8 קילומטרים. מוצא הנחל ממוקם בגובה של כ־650 מטרים מעל פני הים בהר חתירה, בקצה הדרום־מערבי של המכתש הגדול. כיוון הזרימה הכללי שלו הוא מערבה. הוא עובר דרך בסיס חתירה ולאחר מכן נשפך לנחל הרועה (נשפך לנחל בוקר, יובל של נחל הבשור), בקרבת כביש 204, כארבעה קילומטרים מצפון־מזרח ליישוב הקהילתי מרחב עם. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.